პროექტის სახელწოდება: ,,დღის წესრიგის 2030 მოთხოვნების გათვალისწინება რეგულირების ზეგავლენის შეფასების ანგარიშებში საქართველოში“

პროექტის N: 17.2129.9-006.00

მომსახურების შესრულების ვადა: 15.11.2018-15.12.2018

**ტენდერის განაცხადი**

**სოციოლოგიური კვლევა**

**,,მომხმარებლის უფლებების დაცვის შესახებ“ საქართველოს კანონპროექტის შერჩეულ საკითხებზე**

გერმანიის საერთაშორისო თანამშრომლობის საზოგადოების (GIZ) რეგიონული პროგრამის ,,ევროპულ სტანდარტებთან სამხრეთ კავკასიის სამართლებრივი დაახლოების“ ოფისი, პრეტენდენტებს, რომლებსაც აქვთ სოციოლოგიური კვლევის განხორციელების გამოცდილება, იწვევს მონაწილეობის მისაღებად ტენდერში შემდეგი პირობებით:

**I. ზოგადი მიმოხილვა**

გერმანიის საერთაშორისო თანამშრომლობის საზოგადოების (GIZ) სამართლის პროგრამის კომპონენტი - ,,დღის წესრიგის 2030 მოთხოვნების გათვალისწინება რეგულირების ზეგავლენის შეფასების ანგარიშებში საქართველოში“, 2017 წლიდან მუშაობს რეგულირების ზეგავლენის შეფასების (RIA), როგორც ინსტრუმენტის გაძლიერების საკითხზე და ამავე მიზნით, ხელს უწყობს კონკრეტულ სფეროებში რეგულირების ზეგავლენის შეფასების ანგარიშების განხორციელებას. ერთ-ერთი სფერო, სადაც ამჟამად ხორციელდება რეგულირების ზეგავლენის შეფასება არის ,,მომხმარებლის უფლებების დაცვის შესახებ“ საქართველოს კანონპროექტი. კანონპროექტის ინიციატორია საქართველოს პარლამენტის ევროპასთან ინტეგრაციის კომიტეტი.

**II. ტენდერის შინაარსი**

1. კვლევის მიზანია, გამოავლინოს როგორც მეწარმეების, ისე მომხმარებლების დამოკიდებულება ,,მომხმარებლის უფლებების დაცვის შესახებ“ საქართველოს კანონპროექტით გათვალისწინებულ შერჩეულ საკითხებზე.

**2. კვლევის განხორციელების მასშტაბი:**

2.1 კვლევამ უნდა უზრუნველყოს, რომ კვლევის ობიექტი არის წარმომადგენლობითი სხვადასხვა გეოგრაფიული არეალისა და სოციალური, ეკონომიკური ჯგუფების გათვალისწინებით.

2.2 კვლევას უნდა დაექვემდებაროს:

ა) სავაჭრო ობიექტები

ბ) მომხმარებლები

*შენიშვნა: პრეტენდენტმა უნდა წარმოადგინოს საკვლევი სავაჭრო ობიექტების/მომხმარებლის განმსაზღვრელი კრიტერიუმები*

2.3 კვლევას დაქვემდებარებული რესპოდენტების/სავაჭრო ობიექტების რაოდენობა:

ა) არანაკლებ 100 სავაჭრო ობიექტი

ბ) არანაკლებ 1000 მომხმარებელი

2.4. საქართველოს სამოქალაქო კოდექსის შესაბამისად, ,,მომხმარებელსა და საკუთარი სარეწის ფარგლებში მოვაჭრე პირს შორის ქუჩაში, სახლის წინ და მსგავს ადგილებში დადებული ხელშეკრულება ძალაშია მხოლოდ მაშინ, თუ მომხმარებელი ერთი კვირის ვადაში ხელშეკრულებას წერილობით არ უარყოფს, გარდა იმ შემთხვევებისა, როცა ხელშეკრულების შესრულება ხდება მისი დადებისთანავე“.

,,მომხმარებლის უფლებების შესახებ“ საქართველოს კანონპროექტის (შემდგომში - კანონპროექტი) თანახმად, ვადა რომლის განმავლობაშიც მომხმარებელს აქვს უფლება მიიღოს გადაწყვეტილება სახლის წინ ან ქუჩაში დადებული ხელშეკრულების საფუძველზე შეძენილი პროდუქტის/მომსახურების დაბრუნებაზე, 7 დღიდან იზრდება 14 დღემდე. კანონპრექტის მიხედვით, მომხმარებელს მიენიჭება დისტანციურად (ონლაინ) დადებული ხელშეკრულებიდან გასვლის უფლება პროდუქტის/მომსახურების მიღებიდან 14 დღის ვადაში. მას შემდეგ რაც მომხმარებელი გადაწყვეტს გავიდეს ხელშეკრულებიდან და ამის შესახებ შეატყობინებს მოვაჭრეს, მას ექნება დამატებით 14 დღე იმისათვის რომ დაუბრუნოს მოვაჭრეს მიღებული პროდუქტი.

2.5. ზემოაღნიშნული ინფორმაციის გათვალისწინებით, კვლევის შედეგად უნდა დადგინდეს:

ა) დაბრუნების პროცენტის ცვლილება ხელშეკრულებიდან გასვლის ვადის ცვლილების შემთხვევაში;

ბ) არსებობს თუ არა ბიზნესის ეკონომიკური ქეისი 7-დან 14-დღემდე ხელშეკრულებიდან გასვლის ვადის განსაზღვრის გამო საოპერაციო ხარჯების ცვლილებასთან დაკავშირებით;

2.5.1 *მომხმარებლის შემთხვევაში:*

არსებობს თუ არა კორელაცია ხელშეკრულებიდან გასვლის (დაბრუნების) შეტყობინების პერიოდსა და პროდუქციის დაბრუნების მზაობას შორის.

*2.5.2 მოვაჭრის შემთხვევაში:*

რამდენად იცვლება საოპერაციო ხარჯი ხელშეკრულებიდან გასვლის შესახებ შეტყობინების მიღების პერიოდის ცვლილებით.

2.6. გარანტია

საქართველოს მოქმედი კანონმდებლობით, მომხმარებელს აქვს უფლება მიმართოს სასამართლოს ნაკლიანი პროდუქციის/მომსახურების მიღებიდან გამომდინარე საკუთარი უფლებების დასაცავად მოთხოვნის წარმოშობიდან 3 წლის ვადაში.

კანონპროექტის გვთავაზობს ორ ძირითად ცვლილებას:

ა) მტკიცების ტვირთის შებრუნება თუ პროდუქციის/მომსახურების ნაკლის შესახებ შეტყობინება განხორციელდება პროდუქციის/მომსახურების მიღებიდან 6 თვის ვადაში;

ბ) მომხმარებლები დაკარგავენ ნაკლიანი პროდუქციის/მომსახურების თაობაზე პრეტენზიის გაცხადების უფლებას მომსახურების/პროდუქციის მიღებიდან 2 წლის გასვლის შემდეგ.

მოცემული ინფორმაციის გათვალისწინებით,

*2.6.1.მომხმარებლის გადმოსახედიდან*

როგორ გავლენას ახდენს მტკიცების ტვირთის შებრუნება პრეტენზიის შესახებ გაცხადების ვადის შემცირების გათვალისწინებით მომხმარებლის მზაობაზე შეიძინოს პროდუქცია/მომსახურება.

*2.6.2 ბიზნესის გადმოსახედიდან*

რამდენად ახდენს გავლენას მტკიცების ტვირთის შებრუნება პრეტენზიის შესახებ გაცხადების ვადის შემცირების გათვალისწინებით საოპერაციო ხარჯებზე.

*შენიშვნა: პრეტენდენტმა უნდა მოამზადოს კითხვარი II თავში ასახული ინფორმაციის და მონაცემების გათვალისწინებით.*

**III. ობიექტური და მოსალოდნელი მიწოდება**

3.1. ტენდერში მონაწილემ უნდა წარმოადგინოს:

ა) კვლევის განხორციელების დეტალური გეგმა, ბიუჯეტის, მოქმედების ვადების მითითებით;

ბ) II თავში ასახული ინფორმაციის შესაბამისად შედგენილი დეტალური კითხვარი;

გ) კვლევის განხორციელების გამოცდილება (მსგავსი, მიახლოებული თემატიკის);

დ) კვლევის მეთოდოლოგია (კვლევის განხორციელების მეთოდოლოგიის, პროცესის და შედეგების წერილობითი დასაბუთების წარმოდგენა აუცილებელია).

3.2. მიწოდებასთან დაკავშირებული დამატებითი მოთხოვნები:

ა) მსგავსი თემატიკის კვლევის განხორციელების დასაბუთებული გამოცდილება (განხორციელებული კვლევის შესაბამისი ნიმუში);

ბ) სამუშაო ჯგუფის წევრებს (პერსონალს) უნდა ჰქონდეთ სულ მცირე 3 წლიანი მუშაობის გამოცდილება შესაბამის სფეროში. ჯგუფი დაკომპლექტებული უნდა იყოს მაღალი კვალიფიკაციის მქონე წევრებით, რომელთაც აქვთ ძლიერი უნარ-ჩვევები. სამუშაო ჯგუფში დარგობრივი ექსპერტის (მომხმარებლის უფლებები) მონაწილეობა განიხილება უპირატესობად;

გ) გამართულად და დასაბუთებულად წერისა და, შესაბამისად, ანგარიშის წარმოდგენის უნარ-ჩვევები, როგორც ქართულ, ისე ინგლისურ ენებზე.

*შენიშვნა: კვლევა წარმოდგენილი უნდა იყოს როგორც ქართულ, ისე ინგლისურ ენებზე.*

**IV. გადახდის წესები**

4.1. ტენდერში გამარჯვებული პრეტენდენტი მომსახურების საფასურს მიიღებს ქვემოთ ჩამოთვლილი შესრულების შესაბამისად:

ა) პირველი გადახდა ანაზღაურების 70%:

კვლევის განხორციელების დეტალური სამოქმედო გეგმა, შესაბამისი ბიუჯეტის, ვადებისა და მოქმედების ეტაპების მითითებით, კითხვარი;

ბ) მეორე გადახდა ანაზღაურების 30%:

კვლევის საბოლოო ანგარიში.

**V. დავალების შესრულების ხანგრძლივობა და შესრულების ადგილი**

კვლევის განხორციელების ადგილი არის საქართველო. კვლევა მომსახურების მიმწოდებელსა და მიმღებს შორის ხელშეკრულების დადებიდან უნდა განხორციელდეს 30 კალენდარული დღის ვადაში, მაგრამ არაუგვიანეს 2018 წლის 20 დეკემბრისა.

**VI. დასაშვებობა და კვალიფიკაცია**

• ადგილობრივი საკონსულტაციო კომპანიები;

• ადგილობრივი კვლევითი ინსტიტუტები;

. ადგილობრივი უნივერსიტეტები;

• ადგილობრივი არასამთავრობო ორგანიზაციები.

*შენიშვნა: ტერმინის ,,ადგილობრივი“ გულისხმობს სუბიექტებს, რომლებიც:*

ა) არიან რეგისტრირებული გადასახადის გადამხდელად საქართველოს კანონმდებლობის შესაბამისად

ბ) აქვთ საიდენტიფიკაციო კოდი

გ) სალარე ანგარიში

*შეფასების კრიტერიუმი დგინდება თანდართული Excel ფაილში.*